《次韵志宏秋晓见示古风二首 其一》
宋代·李纲

庭户晓萧骚，寒声起疏苇。凄然惊客梦，秋色浩如水。

南方苦炎热，羁旅困泥滓。及兹风露凉，又复悲宋子。

散策东篱下，佳菊有新蕊。美人渺何在，明月共千里。

缁尘敝紫貂，锦字寄黄耳。欲赋秋风辞，烟云愁落纸。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。